
	Autors

	1.
	Noteikumu projekts
2.2. atklāt, mazināt un novērst riskus un apdraudējumus valsts un sabiedrības drošībai informatīvajā telpā.
	Iebildums
Precizēt 2.2. apakšpunkta redakciju, jo Drošības grupa kā konsultatīvais formāts, ievērojot tam paredzētos uzdevumus, nevar tiešā veidā nodrošināt apdraudējumu un risku valsts un sabiedrības drošībai informatīvajā telpā atklāšanu, mazināšanu un novēršanu, bet gan veicināt attiecīgos procesus.
Piedāvātā redakcija
-
	Imants Zaķis (IEM)

	2.
	Noteikumu projekts
3.6. sniegt priekšlikumus un stratēģisku atbalstu efektīvai krīžu pārvarēšanai, tostarp Krīzes vadības padomei vai Operatīvās vadības centram, ja tāds ir izveidots;
	Iebildums
Precizēt apakšpunkta redakciju, jo pašlaik nav skaidrs, kas ir domāts ar jēdzienu "Operatīvās vadības centrs".
Piedāvātā redakcija
-
	Imants Zaķis (IEM)

	3.
	Noteikumu projekts
8. Dalībai Drošības grupā atbilstoši darba kārtības jautājumiem uzaicina pārstāvjus bez balsstiesībām no citām institūcijām, tostarp Saeimas un atsevišķām tās komisijām, citām ministrijām, to padotības iestādēm, pašvaldībām, kā arī pārstāvjus un ekspertus no pilsoniskās sabiedrības, akadēmiskajām institūcijām vai privātā sektora.
	Iebildums
Pašreizējā redakcijā 8. punkts liedz Drošības grupā uzaicināt pārstāvjus bez balsstiesībām no tām institūcijām, kas veido Drošības grupu un ir uzskaitītas 5. punktā. Aicinām izvērtēt, vai šāds ierobežojums ir pamatots un praksē nepieciešams. Ja tiek paredzēts, ka attiecīgās pārstāvības (bez balsstiesībām) iespēja ir attiecināma kā uz 5., tā arī uz 8. punktā uzskaitītajām institūcijām, pilsoniskās sabiedrības, akadēmisko institūciju vai privātā sektora pārstāvjiem, lūdzam 8. punktā svītrot vārdu "citām".
Piedāvātā redakcija
8. Dalībai Drošības grupā atbilstoši darba kārtības jautājumiem uzaicina pārstāvjus bez balsstiesībām no institūcijām, tostarp Saeimas un atsevišķām tās komisijām, ministrijām, to padotības iestādēm, pašvaldībām, kā arī pārstāvjus un ekspertus no pilsoniskās sabiedrības, akadēmiskajām institūcijām vai privātā sektora.
	Imants Zaķis (IEM)

	4.
	Noteikumu projekts
13. Ja drošības grupas sēdes darba kārtībā iekļauti klasificēti jautājumi, tostarp tādi, kas satur Latvijas valsts, NATO vai ES noslēpumu, drošības grupas locekļiem dalībai sēdē nepieciešama īpaša pielaide, par kuras esību laikus jāinformē Valsts kanceleja.
	Iebildums
Ievērojot 8. punktā noteikto, papildināt projektu ar nosacījumiem un kārtību uzaicināto personu dalībai Drošības grupas sēdē, izskatot klasificētus jautājumu, t.sk., kas satur Latvijas valsts, NATO vai ES noslēpumu. 
Piedāvātā redakcija
-
	Imants Zaķis (IEM)

	5.
	Noteikumu projekts
13. Ja drošības grupas sēdes darba kārtībā iekļauti klasificēti jautājumi, tostarp tādi, kas satur Latvijas valsts, NATO vai ES noslēpumu, drošības grupas locekļiem dalībai sēdē nepieciešama īpaša pielaide, par kuras esību laikus jāinformē Valsts kanceleja.
	Iebildums
Pielaide valsts noslēpuma objektiem var tikt izsniegta, ievērojot normatīvajos aktos noteikto procedūru. Līdz ar to, Drošības grupas pārstāvim jau sākotnēji attiecīgajai pielaidei būtu jābūt izsniegtai, pretējā gadījumā attiecīgais pārstāvis klasificēta jautājuma izskatīšanā piedalīties nebūs tiesīgs. Šajā sakarā lūdzam izvērtēt noteikumu projektu un to attiecīgi precizēt, vai nu sākotnēji paredzot Drošības grupas pārstāvjiem noteikta līmeņa pielaides esamību, vai arī svītrot 13. punktu. 
Piedāvātā redakcija
-
	Imants Zaķis (IEM)

	6.
	Noteikumu projekts
13. Ja drošības grupas sēdes darba kārtībā iekļauti klasificēti jautājumi, tostarp tādi, kas satur Latvijas valsts, NATO vai ES noslēpumu, drošības grupas locekļiem dalībai sēdē nepieciešama īpaša pielaide, par kuras esību laikus jāinformē Valsts kanceleja.
	Priekšlikums
Vienveidīgas pieejas nodrošināšanai 13. punktā aizstāt vārdu "drošības" ar vārdu "Drošības".
Piedāvātā redakcija
-
	Imants Zaķis (IEM)



